Гэлена Людвікаўна Раманоўская

Гэлена Людвікаўна Раманоўская (; ,  — ) — беларуская савецкая пісьменніца і перакладчыца польскай нацыянальнасці.

 Біяграфія 
Нарадзілася ў сям’і чыгуначніка. Скончыла Мінскі польскі педагагічны тэхнікум імя Б. Вясалоўскага (1929), Беларускі вышэйшы педагагічны інстытут (1934). Працавала настаўніцай у польскіх і беларускіх школах Дзяржынскага раёна і Мінска. Прадстаўніцай гэтак званага пакалення «маладых» пісьменнікаў, выхаваных пасля Кастрычніцкай рэвалюцыі, якія лічылі сябе «савецкімі палякамі». 

Была членам Камсамола. Была членам Польскай секцыі Беларускай асацыяцыі пралетарскіх пісьменнікаў і Польскай секцыі Саюза пісьменнікаў БССРPSB. Член Саюза пісьменнікаў СССР і Беларусі з 1934 года. 

У 1932—1937 гадах працавала на Беларускім радыё, у польскамоўнай газеце «Orka», у 1944—1963 гадах настаўнічала ў Мінску.

Памерла  года ў Мінску. Пахаваная на Паўночных могілках Мінска.

 Творчасць 
Дэбютавала ў друку ў 1929 годзе, друкавала вершы, апавяданні. Пісала на польскай мове. Творчасць Г. Раманоўскай апісвала перамены ў польскай супольнасці ў БССР, барацьбу старога і новага на вёсцы. Асобнымі кнігамі выйшлі аповесці «З вясною ў спаборніцтве» («Z wiosną w zawody», 1933), «Пахне зямля» («Pachnie ziemia», 1934), драматычная інсцэніроўка для дзяцей «W walce o Sowiety» (1934). Для твораў характэрна рамантычная ўзнёсласць.

Перакладала на польскую мову творы беларускіх пісьменнікаў, у т.л. аповесць П. Галавача «Спалох на загонах» (1933). На беларускую мову асобныя яе творы перакладалі С. Шушкевіч, В. Эрнест.

 Літаратура 

 Krzysztof Woźniakowski Helena Romanowska  // Polski Słownik Biograficzny. — Т. 31 — 1988—1989;
 .

Катэгорыя:Пісьменніцы Беларусі
Катэгорыя:Пісьменнікі паводле алфавіта
Катэгорыя:Перакладчыкі Беларусі
Катэгорыя:Польскамоўныя пісьменнікі
Катэгорыя:Перакладчыкі на польскую мову
Катэгорыя:Перакладчыкі з беларускай мовы
Катэгорыя:Пісьменнікі СССР
Катэгорыя:Перакладчыкі СССР
Катэгорыя:Перакладчыкі XX стагоддзя